 Waxaa kale oo isna ka mid ahaa dagaalladaas lagu balaan balay kii dhex maray reer Taqlab iyo reer Bakar oo socday Afartan sano, sidaas darteed fasahaadkii waagaas dhulka Carbeed ka taagnaa wuxuu ahaa mid cirka isku shareeray oo gaaray ilaa heerka baraka laayda maanta soomaaliya ka taagan oo kale, waxaa ka mid ahaa halku dhegyadii nacasnimo ee ay dadkaasi ku hadaaqi jireen isla kuwa ay maantaba soomaalidu ku hadaaqdo sida; Fiqhi tolkii kama janno tago, Uhiilli walaalkaa hadduu wax dulmiyo iyo hadii la dulmiyabagar iyo gardaraba, Anigu waxaan ahay uun reer hebel hadday xoogaystaanna waan la xoogaysan, hadday hoogaanna waan la hoogin hadday guulaystaan guul hadday jabaanna jab. 